Uredba Komisije (ES) št. 1852/2003

z dne 21. oktobra 2003

o dovoljenju uporabe kocidiostatika v krmi za 10 let

(Besedilo velja za EGP)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 70/524/EGS z dne 23. novembra 1970 o krmnih dodatkih [1], kakor je bila nazadnje spremenjena z Direktivo Komisije ES št. 1847/2003 [2], in zlasti členov 3 in 9 Direktive,

ob upoštevanju naslednjega:

(1) Direktiva 70/524/EGS predvideva, da morajo države članice postaviti zahtevo, da se dodatki ne smejo dati v promet brez izdanega dovoljenja Skupnosti.

(2) Za dodatke, navedene v delu I Priloge C k Direktivi 70/524/EGS, ki vključuje kokcidiostatike in druge zdravilne snovi, se lahko izda dovoljenje, ki se navezuje na osebo, odgovorno za njihovo dajanje v promet. Tako dovoljenje se lahko izda za obdobje 10 let, če so izpolnjeni vsi ustrezni pogoji, določeni v navedeni direktivi.

(3) Ocena zahtevka za izdajo dovoljenja za obdobje 10 let, predloženega v zvezi s kokcidiostatikovim pripravkom "mikrogranulat Sacox 120", kaže, da so izpolnjeni ustrezni pogoji, določeni z Direktivo 70/524/EGS.

Znanstveni odbor za prehrano živali je izdal ugodno mnenje v zvezi z varnostjo in ugodnimi učinki kokcidiostatikovega pripravka, ki spada v skupino "Kokcidiostatiki in druge zdravilne učinkovine", za jarkice.

(4) V skladu s tem je treba kokcidiostatikov pripravek "mikrogranulat Sacox 120" dovoliti za obdobje 10 let in vključiti v seznam dovoljenih dodatkov, ki se navezujejo na osebo, odgovorno za njihovo dajanje v promet, in so dovoljeni za obdobje 10 let, kakor je predvideno z Direktivo 70/524/EGS.

(5) Ocena zahtevka kaže, da so potrebni nekateri postopki za zaščito delavcev pred izpostavljenostjo dodatku "mikrogranulat Sacox 120". Tako zaščito zagotavlja uporaba Direktive Sveta 89/391/EGS z dne 12. junija 1989 o uvedbi ukrepov za spodbujanje izboljšav za varnost in zdravje delavcev pri delu [3].

(6) Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJO UREDBO:

Člen 1

Dodatek "mikrogranulat Sacox 120", ki spada v skupino "Kokcidiostatiki in druge zdravilne učinkovine" iz Priloge I, se dovoli za uporabo kot dodatek v prehrani živali pod pogoji, določenimi v Prilogi.

Člen 2

Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, dne 21. oktobra 2003

Za Komisijo

David Byrne

Član Komisije

[1] UL L 270, 14.12.1970, str. 1.

[2] UL L 269, 21.10.2003, str. 3.

[3] UL L 183, 29.6.1989, str. 1.

--------------------------------------------------

PRILOGA

"Registracijska številka dodatka | Ime in registracijska številka osebe, odgovorne za dajanje dodatka v promet | Dodatek (trgovsko ime) | Sestava, kemijska formula in opis dodatka | Vrsta ali kategorija živali | Zgornja meja starosti živali | Najmanjša vsebnost | Največja vsebnost | Druge določbe | Datum poteka veljavnosti dovoljenja |

mg aktivne substance na kg popolne krmne mešanice | mg aktivne substance na kg popolne krmne mešanice |

Kokcidiostatiki in druge zdravilne snovi

E766 | Intervet International bv | Natrijev salinomicin 120 g/kg (Sacox 120) mikrogranulat | Sestava dodatka: Natrijev salinomicin: ≥ 120 g/kgSilicijev dioksid: 10–100 g/kgKalcijev karbonat: 350–700 g/kgAktivna snov: natrijev salinomicin,C42H69O11Na,številka CAS: 53003-10-4,natrijeva sol iz polietra monokarboksilne kisline, produkt fermentacije Streptomyces albus (DSM 12217)Nečistoče:Vsebnost elaiofilina: 42 mg/kg natrijevega salinomicinaVsebnost 17-epi-20-desoksi-salinomicina < 40 g/kg natrijevega salinomicina | Jarkice | 12 tednov | 50 | 50 | V navodilih za uporabo mora biti navedeno: "Nevaren za kopitarje in purane""Ta krma vsebuje ionofor: istočasna uporaba z nekaterimi zdravili (npr. tiamulinom) je lahko kontraindicirana". | 11.11.2013" |

--------------------------------------------------